The Lounge Lizards

The Lounge Lizards oli saksofonisti John Lurien ja hänen veljensä pianisti Evan Lurien vuonna 1978 perustama eklektinen etupäässä jazz-musiikkia esittävä yhtye. Yhtye tunnetaan John Lurien jazzia ja muita tyylejä yhdistelevistä sävellyksistä ja live-esityksistään, joiden kautta yhtyeelle kehittyi kulttimaine. The Lounge Lizards oli aktiivinen vuoteen 1998 saakka, Lurien veljesten ollessa kokoonpanon ainoat vakituiset jäsenet. Muina jäseninä toimi lukuisia tunnettuja New Yorkin musiikkiympyröistä tunnettuja muusikoita, esimerkiksi kitaristi Marc Ribot, paremmin Medeski Martin and Wood triosta tunnettu perkussionisti Billy Martin, vetopasunisti Curtis Fowlkes, vibrafonisti Bryan Carrott, trumpetisti Steve Bernstein, rumpali Calvin Weston ja saksofonisti Michael Blake. Myös kitaristi ja laulaja-lauluntekijä Arto Lindsay ja perkussionisti Anton Fier ovat vaikuttaneet yhtyeessä sen alkuaikoina. Yhyeen nimi juontaa juurensa slangi-ilmaisusta: "lounge lizard" tarkoittaa tyypillisesti hyvin pukeutunutta miestä, joka pyörii seurapiireissä pyrkimyksenään vietellä varakkaita naisia mielistelyllä ja pettävällä charmilla. ==Historia== Yhtyeen ensimmäinen kokoonpano koostui Lurien veljeksistä, kitaristi Lindsaystä, basisti Steve Piccolosta ja perkussionist Anton Fieristä. He äänittivät Lounge Lizards-nimisen albumin vuonna 1981 EG- levy-yhtiön toimiessa julkaisijana. Albumilla on kaksi Thelonious Monk cover- versiota, mutta tyylillisesti levy oli lähempänä Ornette Colemanin free jazzia ja Sun Ran musiikkia. 80-luvulla yhtyeen kokoonpano uudistui. Kitaristiksi tuli Marc Ribot, basistiksi Erik Sanko, ja kokoonpanoon otettiin toiseksi saksofonistiksi Roy Nathason ja tämän lisäksi vetopasuuna, jota soitti Curtis Fowlkes. Perkussionisteina toimivat Dougie Browne ja E. J. Rodriguez. Kokoonpano levytti useampia albumeja, joilla yhtyeen tyyli kehittyi ja pääosaan tulivat Lurien sofistikoituneet monitasoiset sävellykset. Vuonna 1998 yhtye julkaisi levyn The Queen of All Ears John Lurien omalla "Strange and Beautiful Music"-levy-yhtiöllä. Kokoonpanossa olivat nyt jo aikaisemmin yhtyeeseen liittyneet Steven Bernstein, Michael Blake, Oren Bloedow, David Tronzo, Calvin Weston, ja Billy Martin. "Lizardien musiikki ei ole jazzia", kirjoitti Fred Bouchard Jazz Times -lehdessä, "mutta se on älykästä ja rytmisesti ja harmonisesti kiinnostavaa (se ei ole myöskään rockia, toisin sanoen), ja [...] siinä on viatonta suoruutta, joka ylittää tyylillset ennakkoluulot." Sittemmin The Lounge Lizards ei ole ollut kovin aktiivinen, monilahjakkaan John Lurien, joka on aikaisemmin toiminut muun muassa näyttelijänä Jim Jarmuschin filmeissä, keskittyessä maalaamiseen, ja Evanin vaikuttaessa muiden projektiensa parissa. ==Jäsenet== * John Lurie - altto- ja sopraanosaksofoni * Evan Lurie - piano, urut * Arto Lindsay - kitara * Steve Piccolo - basso * Anton Fier - rummut * Dana Vlcek - kitara * Danny Rosen - kitara * Peter Zummo - pasuuna * Tony Garnier - basso * Dougie Bowne - rummut * Roy Nathanson - saksofoni * Curtis Fowlkes - pasuuna * Marc Ribot - kitara, trumpetti, alttotorvi * Erik Sanko - basso * E.J. Rodriguez - lyömäsoittimet * Brandon Ross - kitara * Al MacDowell - basso * Calvin Weston - rummut * Michael Blake - saksofoni * Steven Bernstein - trumpetti * Billy Martin - lyömäsoittimet * Jane Scarpantoni - sello * Bryan Carrott - marimba, vibrafoni * Michele Navazio - kitara * ren Bloedow - basso * David Tronzo - kitara * Ben Perowsky - lyömäsoittimet * Tony Scherr - basso * Doug Wieselman - kitara, klarinetti * Mauro Refosco - lyömäsoittimet * John Medeski - urut * Kenny Wollesen - rummut * Jaime Scott - kitara * Danny Blume - kitara * lark Gayton - pasuuna ==Diskografia== ===Studioalbumit=== Nimi Julkaisuvuosi Lounge Lizards 1981 No Pain for Cakes 1987 Voice of Chunk 1988 Queen of all Ears 1998 ===Livealbumit=== Nimi Julkaisuvuosi Live from the Drunken Boat 1983 Live 79-81 1985 Big Heart: Live in Tokyo 1986 Live in Berlin, Vol. 1 1993 Live in Berlin, Vol. 2 1993 ==Lähteet== Luokka:Yhdysvaltalaiset jazzyhtyeet